**\*Η προθεσμία για τα δίδακτρα “early bird” για το Online Summer School του 2020 παρατείνεται μέχρι τις 20 Ιουνίου 2020\***

Το Εργαστήριο Μελέτης για τη Διαφάνεια, τη Διαφθορά και το Οικονομικό Έγκλημα (<http://anti-corruption.law.auth.gr/>) διοργανώνει **διαδικτυακό** **(online)** θερινό σχολείο με θέμα “Recent developments on financial crime, corruption and money laundering: European and international perspectives”. Επιδίωξή μας είναι να διασφαλισθεί η ασφαλής διεξαγωγή του θερινού σχολείου με διατήρηση της ποιότητας του προγράμματος. Θα χαρούμε να έχουμε την ευκαιρία να σας γνωρίσουμε «διαδικτυακά» και να συζητήσουμε για τις πρόσφατες εξελίξεις στα πεδία του οικονομικού εγκλήματος, της διαφθοράς και της νομιμοποίησης εσόδων σε εθνικό, ενωσιακό και διεθνές επίπεδο.

Το θερινό σχολείο θα λάβει χώρα στις **6-11 Ιουλίου 2020**. Το πρόγραμμα εστιάζει στις σύγχρονες εξελίξεις βασικών ζητημάτων για την καταπολέμηση της διεθνούς απάτης, της διαφθοράς και της νομιμοποίησης εσόδων από παράνομες δραστηριότητες, των διεθνών και ευρωπαϊκών μηχανισμών και διαδικασιών καταπολέμησης της απάτης κ.λπ. Οι πρόσφατες εξελίξεις που θα συζητηθούν, αφορούν μεταξύ άλλων την πρόσφατη Οδηγία για την απάτη κατά των οικονομικών συμφερόντων της ΕΕ, τον πρόσφατο Κανονισμό για την Ευρωπαϊκή Εισαγγελία και την Οδηγία για την καταπολέμηση της νομιμοποίησης εσόδων από παράνομες δραστηριότητες, η οποία επίσης τέθηκε σε ισχύ πρόσφατα. Επίσης θα εξεταστούν διάφορα ζητήματα από τα πεδία της ανάκτησης περιουσιακών στοιχείων και δήμευσης, της διαφθοράς κ.λπ. Τα μαθήματα θα διδάσκονται μέσω συστήματος σύγχρονης τηλεκπαίδευσης, ώστε να υπάρχει η δυνατότητα αλληλεπίδρασης διδασκόντων και διδασκομένων.

Για περισσότερες πληροφορίες και αιτήσεις μπορείτε να επισκεφθείτε την ιστοσελίδα του Εργαστηρίου: <https://law.auth.gr/en/anti-corruption/summer-school-2020>

**Μην χάσετε την ευκαιρία και δηλώστε συμμετοχή μέχρι τις 20 Ιουνίου 2020.**

Η προθεσμία υποβολής των αιτήσεων λήγει στις 30 Ιουνίου 2020.

Περιμένουμε με χαρά να σας γνωρίσουμε διαδικτυακά!